今日經過創紀之城一期嘅麥當勞, 由於好耐冇食過魚柳包，心旭旭就嗌咗個魚柳包餐，諗住喺車度嘆下早餐。初時攞個薯餅出嚟時極度驚喜， 皆因熱辣辣, 脆卜卜，魚柳包摸落亦暖笠笠， 一摸就知係啱啱整好， 新鮮出爐。不過第一啖咬落口嗰陣真係喊咗出嚟， 點解，點解個魚柳包冇醬㗎？？？ 打開一睇， 見到個沙律醬得嗰少少， 大佬我冇叫少沙律醬， 麥當勞想慳錢都唔好咁陰啲陰啲呀...相信鍾意食魚柳包嘅人， 都係因為鍾意佢個醬酸味味，好開胃， 今次真係太令我失望啦...